**CEV-Cup** on Euroopassa pelattava lentopalloilun seurakilpailu, joka on maailman toiseksi arvostetuin seurakilpailu mestareiden liigan jälkeen. Kilpailun järjestää Euroopan Lentopalloliitto, CEV.

Osallistuminen
--------------

CEV-cupiin saavat osallistua kaikkien Euroopan maiden joukkueita. Maakiintiö kuitenkin rajoittaa joidenkin osallistuvien maiden joukkueita. Eniten paikkoja CEV-cupiin saa Italia, kun taas Suomesta CEV-cupiin saa osallistua kaksi joukkuetta. Kaudella 2008–2009 CEV-cupiin osallistuvat suomalaisjoukkueista Pielaveden Sampo ja hallitseva suomenmestari Rovaniemen Santasport.

Historia
--------

CEV-Cup pelattiin ensimmäisen kerran kaudella 1980-1981. Tuolloin miesten turnauksen voittoon eteni ranskalainen mahtiseura AS Cannes, joka päihitti finaalissa italialaisen Loreton. Perustamisvuodesta lähtien CEV-Cupia on pelattua säännöllisesti, ja se on noussut Lentopallon Mestareiden liigan jälkeen Euroopan toiseksi arvostetuimmaksi seurajoukkueiden väliseksi kilpailuksia. Eniten CEV-Cupin mestaruuksia on mennyt Italiaan, jonka seurajoukkueet ovat voittaneet kyseisen kilpailun peräti 21 kertaa. Vain kerran CEV-Cupin historian aikana finaalissa ei ole nähty italialaisväriä. Kyseinen kerta tapahtui vuonna 1990 kun finaalissa kohtasivat saksalaisjoukkue FC Moerser sekä jugoslavialainen Partizan Beograd. Italialaiset seurajoukkueet ovat kohdanneet finaalissa toisensa peräti kahdeksan kertaa historian aikana. Muita menestyjiä kilpailussa ovat olleet belgialaisjoukkueet sekä Venäjältä tulleet joukkueet.

### Suomalaiset menestyjät

Suomalaisjoukkueet eivät ole ikinä päässeet juhlimaan CEV-Cupin voittoa, mutta menestystä seurat ovat ottaneet kilpailussa. Pielaveden Sampo on edennyt vuosina 2007 sekä 2008 cupissa aina kahdeksan parhaan joukkoon. Sampon kohtaloksi on muodostunut kahtena viime kautena tippiminen lopulta mestaruuteen edenneelle joukkueelle. Rovaniemen Santasport on ollut CEV-Cupissa kausilla 2007 ja 2008 kuudentoista parhaan joukossa.

Voittajat kautta aikojen
------------------------

| Vuosi |  | Finaali |
| --- | --- | --- |
| Mestari | Lopputulos | Hopeaa |
| 1980/1981 | Ranska AS Cannes |  | Italia Loreto |
| 1981/1982 | Alankomaat Starlift Voorburg |  | Italia Toseroni Roma |
| 1982/1983 | Italia Panini Modena |  | Alankomaat Orion Doetinchem |
| 1983/1984 | Italia Panini Modena |  | Italia Casio Milano |
| 1984/1985 | Italia Panini Modena |  | Jugoslavia Partizan Beograd |
| 1985/1986 | Italia Kutiba Falconara |  | Jugoslavia Bosna Sarajevo |
| 1986/1987 | Italia Ener-Mix Milano |  | Italia Santal Parma |
| 1987/1988 | Neuvostoliitto Avtomobilist Leningrad |  | Italia Ciesse Padova |
| 1988/1989 | Neuvostoliitto Avtomobilist Leningrad |  | Italia Petrarca Padova |
| 1989/1990 | Saksa Moerser SC |  | Jugoslavia Partizan Beograd |
| 1990/1991 | Italia Sisley Treviso |  | Neuvostoliitto Radiotechnik Riga |
| 1991/1992 | Italia Maxicono Parma |  | Italia Charro Padova |
| 1992/1993 | Italia Sisley Treviso |  | Italia Charro Padova |
| 1993/1994 | Italia Petrarca Padova |  | Venäjä Samotlor Nizhievartovsk |
| 1994/1995 | Italia Pallavolo Parma |  | Kreikka Orestiada |
| 1995/1996 | Italia Alpitour Cuneo |  | Italia Edilcuoghi Ravenna |
| 1996/1997 | Italia Porto Ravenna |  | Turkki Netash Istanbul |
| 1997/1998 | Italia Sisley Treviso |  | Belgia Knack Roeselare |
| 1998/1999 | Italia Palermo Volley |  | Belgia Knack Roeselare |
| 1999/2000 | Italia Roma Volley |  | Italia Casa Unibon Modena |
| 2000/2001 | Italia Lube Banca Macerata |  | Italia Casa Unibon Modena |
| 2001/2002 | Italia Alpitour Cuneo | 3-1 | Venäjä Lokomotiv Belgorod |
| 2002/2003 | Italia Sisley Treviso | 3-0 | Italia Lube Macerata |
| 2003/2004 | Italia Kerakoll Modena | 3-2 | Italia Coprasystel Piacenza |
| 2004/2005 | Italia Lube Macerata | 3-2 | Espanja Son Amar Palma Mallorca
  |
| 2005/2006 | Italia Lube Macerata | 3-0 | Venäjä Iskra Odintsovo |
| 2006/2007 | Venäjä Fakel Novy Urengoi | 3-0 | Italia Copra Piacenza |
| 2007/2008 | Italia Roma Volley | 3-0 | Belgia Noliko Maaseik |
| 2008/2009 | Venäjä Lokomotiv Belgorod | 3-1 | Kreikka Panathinaikos VC |
| 2009/2010 | Italia Bre Banca Lannutti Cuneo | 3-1 | Venäjä Iskra Odintsovo |
| 2010/2011 | Italia Sisley Treviso | 2-3 ja 3-1 | Puola ZAKSA Kędzierzyn-Koźle |
| 2011/2012 | Venäjä VC Dynamo Moskova | 3-2 ja 3-2 | Puola ASSECO Resovia Rzeszów |
| 2012/2013 | Turkki Halkbank Ankara | 3-0 ja 3-2 | Italia Andreoli Latina |
| 2013/2014 | Ranska Paris Volley | 0-3 ja 3-1 (kultainen erä 15-8) | Italia Andreoli Latina |
| 2014/2015 | Venäjä VC Dynamo Moskova | 3-1 ja 1-3 (kultainen erä 15-12) | Italia Itas Diatec Trentino |
| 2015/2016 | Saksa SSC Berlin | 3-2 ja 3-0 | Venäjä Gazprom-Ugra Surgut |